Perussuomalaisten hihamerkkikohu sai huomiota Utøyalla - Norjan joukkomurhat - Ulkomaat - Helsingin Sanomat
Perussuomalaisten hihamerkkikohu sai huomiota Utøyalla
| Päivitetty 22.7.2012 20:26
Utoyan joukkosurmassa mukana olleet sosiaalidemokraattien nuorisojärjestön AUF:n jäsenet kokoontuivat saarelle muistotilaisuuteen.
VideoNuoret palasivat Utöyalle muistamaan ystäviään
VideoNorjalaiset muistelevat yhtenäisinä joukkomurhan uhreja
Oslo. Sunnuntaina Utøyan saaren päärakennuksen takana nurmikkorinteellä istui liki tuhat nuorta muistamassa niitä, jotka vuosi sitten saivat surmansa saarella. Valtaosa oli itse joukkomurhan aikaan saarella.
Norjan pääministeri Jens Stoltenberg ja sosiaalidemokraattisten nuorten järjestön AUF:n puheenjohtaja Eskil Pedersen saivat saarelle saapuessaan raikuvat aplodit. Paikalla oli myös sosiaalidemokraattien poliitikkoja Tanskasta ja Ruotsista. Suomesta oli paikalla kaksi demarinuorten edustajaa.
Utøyan muistotilaisuus alkoi hiljaisella hetkellä ja Renate Tårnesin musiikkiesityksellä. Ensimmäisen puheen piti Pedersen.
"Rakkaat ystävät, rakkaat AUF-läiset. Pahana päivänä on hyvä olla yhdessä. Istuimme myös vuosi sitten yhdessä tällä rinteellä paljon odottamallamme kesäleirillä. Mutta tänä vuonna emme ole leirillä vaan muistamassa niitä 69:ää, jotka menettivät täällä henkensä", Pedersen sanoi.
"Se, mitä tapahtui, ei ollut painajainen vaan totta."
Pääministeri Stoltenberg sanoi puheessaan nuorille muuan muassa, ettei verkossa esiintyvään vihaan saa koskaan suhtautua vähätellen.
Suomen perussuomalaiset saivat myös huomiota muistotilaisuudessa. Heidät otti esiin muistotilaisuudessa esiintynyt ruotsalainen laulaja Mikael Wiehe.
Wiehe puhui nuorille fasismin noususta Euroopassa. Hän mainitsi tällöin myös Suomen perussuomalaiset.
Wiehe otti esiin perussuomalaisten kansanedustajan James Hirvisaaren avustajan kohua nostaneen hihamerkkikirjoituksen. Avustaja esitti blogi-kirjoituksessaan hihamerkkiä maahanmuuttajilla ja muun muassa suomenruotsalaisille.
"Jos se oli pilaa, oli se todella huonoa pilaa. Jos se oli tosissaan esitetty idea, oli se hulluutta", Wiehe sanoi muistotilaisuudessa.
Suomessa valtakunnansyyttäjä katsoi, ettei avustajan kirjoitus täyttänyt tunnusmerkistöä kansanryhmää vastaan kiihottamisesta.
Pyörremyrsky oli kolme kilometriä leveä 21.5.2013